Viitasaaren lentokenttä

Viitasaaren lentokenttä on Viitasaarella noin 4 kilometriä Viitasaaren keskustasta pohjoiseen sijaitseva lentopaikka (ICAO: EFVI). 

Viitasaaren lentokentän nurmipäällysteisen kiitoradan pituus on 290 metriä ja leveys 25 metriä. Pohjoispuolella ollut korkea metsä joka rajoitti aikaisemmin kiitotien käyttöä on hakattu pois. Seisonta-alue on sorapäällysteinen. Kentällä on kaksi lentokonehallia, grillikatos ja WC. Polttoainepistettä ja talvikunnossapitoa ei ole.

Lentokenttää pitää Viitasaaren Lentokerho. Kentällä on ollut talvisin suksikonetoimintaa.

Lähteet 

Suomen lentopaikat
Viitasaaren rakennukset ja rakennelmat
Viitasaaren liikenne